31986L0214
L 152/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 26 май 1986 година
за изменение на Директива 79/117/ЕИО относно забраната за пускане на пазара и употреба на продукти за растителна защита, съдържащи някои активни вещества
(86/214/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност и, по-специално член 100 от него,
като взе предвид предложението на Комисията,
като има предвид, че Директива 79/117/ЕИО на Съвета oт 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества (1), последно изменена с Директива 85/298/ЕИО на Комисията (2), изисква от държавите-членки да гарантират, че продуктите за растителна защита, които съдържат едно или повече от изброените в приложението активни вещества, да не могат да бъдат пускани на пазара, нито да бъдат използвани, освен на базата на някои временни дерогации;
като има предвид, че член 6, параграф 1 от посочената директива предвижда приемането от Комисията на някои изменения в приложението, след консултация, когато е приложимо, с Научния комитет по пестицидите, създаден с Решение 78/436/ЕИО на Комисията (3), и след свикване на Постоянния фитосанитарен комитет, създаден с Решение 76/894/ЕИО на Съвета (4);
като има предвид, че член 6, параграф 2 от горепосочената директива ограничава прилагането на тази процедура в рамките на период от пет години, считано от 1 януари 1981 г., но предвижда, че Съветът, като се произнася единодушно по предложение на Комисията, може да реши или да удължи периода на валидност на процедурата, или да премахне ограничението за нейното прилагане;
като има предвид, че ограничението за прилагане на процедурата имаше за цел да позволи да се докаже на нейното правилно функциониране; като има предвид, че така придобитият опит е положителен и следователно ограничението за прилагане следва да бъде премахнато,
ПРИЕ НАСТОЯЩАТА ДИРЕКТИВА:
Член 1
Член 6, параграф 2 oт Директива 79/117/ЕИО се отменя.
Член 2
Адресати на настоящата директива са държавите-членки.
Съставено в Брюксел на 26 май 1986 година.